Document ID: /fineweb-2-swissfilter-quality_10-filterrobots/filtered/02038.jsonl.gz/248

Tut en tut sajan vegnids annunziads 110 cas communitgescha l'Uffizi federal da sanadad. Il 2016 eran quai anc 43.
Pertutgads il pli savens èn umens giuvens tranter 20 e 30 onns. En tut èn trais giadas dapli umens che dunnas s'infectads l'onn passà. Ils onns avant era la relaziun tranter las schlattainas quasi eguala. La malsogna che chaschuna ina inflammaziun dal dir è cunquai creschida sin il pli aut nivel dapi il 2009, lura era quai 107 cas.
Hepatitis A
Quai è ina inflammaziun acuta dal dir. Il virus vegn secretà cun il passacorp da persunas infectadas e transferì u entras contact direct da persuna a persuna u a moda indirecta entras mangiar victualias contaminadas u baiver aua tschuffragnada.
L'infecziun succeda per gronda part en l'exteriur, il pli savens en la Spagna, la Frantscha e l'Italia.
RR novitads 16:00